stanford-oval/wikipedia huggingface dataset:
ทีแชนแนล
ประวัติ > ยุคทีแชนแนล ทีวีดาวเทียม (2548 - 2550)

ที แชนแนล เริ่มออกอากาศครั้งแรกเมื่อวันอังคารที่ 1 กุมภาพันธ์ พ.ศ. 2548 ผลิตโดย บริษัท มีเดีย ออฟ มีเดียส์ จำกัด (มหาชน) ภายใต้การบริหารของ นายโฆสิต สุวินิจจิต และ นางยุวดี บุญครอง ออกอากาศผ่านดาวเทียมไทยคม 2/3 ในระบบซี-แบรนด์ (C-Band) ในความถี่ 3625 V 30000 โดยเช่าสัมปทานสัญญาณดาวเทียมกับประเทศลาวโดย บริษัท เอ็มวีเทเลวิชั่น (ไทยแลนด์) จำกัด (เอ็มวีทีวี) ออกอากาศทางช่อง เอ็มวีทีวี 3 (MVTV-3) แบบฟรีทีวี (Free to Air)  รูปแบบรายการเป็นการออกอากาศรายการ
สดและเทป 12 ชั่วโมง รีรัน 1 รอบ มีรายการเด่น ๆ เช่น สวัสดี T-Channel,T Top Cart,คลับแซ่บ เป็นต้น
ในปี พ.ศ. 2549 บริษัท มีเดีย ออฟ มีเดียส์ จำกัด (มหาชน) ได้ทำการปรับโครงสร้างการบริหารงานโดยกลุ่มผู้บริหารระดับสูงชุดใหม่ นำโดย นางชาลอต โทณวณิก และนายธงชัย ชั้นเสวิกุล เพื่อกำหนดกลยุทธ์และสร้างผลประกอบการที่ดียิ่งขึ้น ทำให้นางยุวดี บุญครอง นายโฆษิต สุวินิจจิต และทีมงานบางส่วนขอแยกตัวด้วยการเปิดบริษัทแห่งใหม่
กรกฎาคม  2549 ทีแชนแนลออกอากาศมาได้ 1 ปีกว่า แต่ยังเผชิญกับภาวะการขาดทุนอยู่อย่างต่อเนื่องประมาณ 30 ล้านบาท จึงได้มีการปรับกลยุทธ์การดำเนินงานใหม่เพื่อให้หลุดพ้นภาวะการขาดทุน โดยการลดเวลาการออกอากาศจากเดิม 12 ชั่วโมง รีรัน 1 รอบ เป็นออกอากาศ 8 ชั่วโมง รีรัน 2 รอบ ทำให้ค่าใช้จ่ายในการผลิตรายการลดลง และประกอบกับสัญญาสัมปทานดาวเทียมกับเอ็มวีทีวีจากประเทศลาวได้หมดลงในวันที่ 15 กรกฎาคม 2549 จึงเปลี่ยนสัมปทานดาวเทียมใหม่มาเป็นประเทศกัมพูชา แต่ยังคงใช้ความถี่เดิม เนื่องจากสัมปทานดาวเทียมจากประเทศลาว มีค่าใช้จ่ายประมาณเดือนละ 2.5 ล้านบาท แต่ของประเทศกัมพูชา มีค่าใช้จ่ายประมาณเดือนละ 1.1 ล้านบาท เท่านั้น ทำให้ค่าสัมปทานดาวเทียมลดลงกว่า 50%
วันที่ 1 สิงหาคม 2549 บริษัท เน็ทมีเดีย จำกัด ผู้ผลิดรายการโทรทัศน์เคเบิลทีวีดาวเทียมเอ็นบีที (NBT) ให้กับกรมประชาสัมพันธ์ ที่ออกอากาศผ่านจานดาวเทียมไทยคม ระบบเคยูแบนด์ (KU-Band) ได้นำช่องทีแชนแนลไปออกอากาศในเคเบิลทีวีเอ็นบีทีในช่อง ASIAN HIT โดยออกอากาศควบคู่ไปกับระบบดาวเทียมซีแบนด์
วันที่ 1 ตุลาคม 2549 ได้หมดสัญญาการออกอากาศในเคเบิลทีวีเอ็นบีที แต่ยังคงออกอากาศระบบดาวเทียมซีแบรนด์
วันที่ 15 พฤศจิกายน 2549 บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) ได้นำช่องทีแชนแนลไปทดลองออกอากาศใน ยูบีซี-ทรู (ในขณะนั้น) โดยออกอากาศในช่อง 58
ประวัติ > ยุคทีแชนแนล ทรูวิชั่นส์ (2549 - 2553)

วันที่ 1 มิถุนายน 2550 บริษัท มีเดีย ออฟ มีเดียส์ จำกัด (มหาชน) ได้ประกาศจะยุติการออกอากาศช่องทีแชนแนลในวันที่ 15 มิถุนายน 2550 เนื่องจากประสบปัญหาขาดทุนต่อเนื่องมาเป็นเวลานาน  แต่ทางทรูวิชั่นส์ ยังคงจะให้มีช่องรายการลูกทุ่งอยู่ในทรูวิชั่นส์  จึงได้เจรจาเซ็นสัญญาว่าจ้างกับทาง มีเดีย ออฟ มีเดียส์ ให้ดำเนินการผลิตรายการช่องทีแชนแนลต่อไป โดยมีสัญญาเป็นเวลา 3 ปี เริ่มตั้งแต่วันที่ 15 มิถุนายน 2550 - 15 มิถุนายน 2553  โดยให้ออกอากาศทางทรู วิชั่นส์เท่านั้น
ทรู วิชั่นส์ ได้มีการจัดเรียงลำดับเลขช่องรายการใหม่ ทำให้ทีแชนแนลย้ายลำดับเลขช่องเป็น 30,28,31 และในการจัดเรียงลำดับครั้งล่าสุดย้ายไปที่ช่อง 83
ปลายปี 2552 บริษัท มีเดีย ออฟ มีเดียส์ จำกัด (มหาชน) ได้เปลี่ยนคณะผู้บริหารและเปลี่ยนรูปแบบธุรกิจใหม่จากธุรกิจสื่อและบันเทิงเป็นธุรกิจอสังหาริมทรัพย์ และก่อตั้ง บริษัท มีเดีย สตูดิโอ จำกัด เป็นบริษัทย่อย จึงโอนทรัพย์สินที่ใช้ในการดำเนินธุรกิจสื่อและบันเทิงทั้งหมดของบริษัทเดิมเข้าในบริษัทใหม่ ทีแชนแนลจึงถูกโอนมาอยู่กับมีเดียสตูดิโอ
วันที่ 1 เมษายน 2553 ทีแชนแนล จะปรับปรุงรูปแบบรายการให้มีรายการสดมากขึ้น โดยทำการออกอากาศตั้งแต่ 10:00 น จนถึง 23:00 น. ทุกวัน ภายใต้ "ความคิดใหม่ ที่แตกต่าง" มีความเป็นร่วมสมัยและดูทันสมัย ทันต่อเหตุการณ์มากขึ้น
วันที่ 16 มิถุนายน 2553 บริษัท มีเดียส ตูดิโอ จำกัด ได้หมดสัญญาผลิตรายการกับทรูวิชั่นส์ มีเดียสตูดิโอไม่ต่อสัญญา ดังนั้นทรูวิชั่นส์ผลิตรายการเองชั่วคราว ไม่มีรายการใด ๆ เปิดมิวสิกวิดีโอแบบนอนสต๊อป
วันที่ 10 กรกฎาคม 2553 ทรูวิชั่นส์ได้เซ็นสัญญากับ บริษัท ใจบุญ จำกัด เพื่อผลิตรายการลูกทุ่งช่องใหม่ภายใต้ชื่อ ทีแอลทีวี ไทยลูกทุ่ง ทีแชนแนลจึงยุติการออกอากาศในคืนวันที่ 14 กรกฎาคม 2553
ประวัติการออกอากาศ

1 กุมภาพันธ์ 2548  -  14 กรกฎาคม 2549 เอ็มวีทีวี 3 (MVTV3) ดาวเทียมไทยคม 2/3 ระบบซี-แบรนด์ ความถี่ 3625 V 30000
15 กรกฎาคม 2549  -  15 มิถุนายน 2550 ดาวเทียมไทยคม 2/5 ระบบซี-แบรนด์ ความถี่ 3625 V 30000 (ความถี่เดิม แต่ยกเลิกเช่าสัปทานกับเอ็มวีทีวี)
1 สิงหาคม 2549  -  30 กันยายน  2549 จานดาวเทียมสามารถ ดีทีเอ็ช ระบบเคยู-แบรนด์ ในช่อง ASIAN HIT
15 พฤศจิกายน 2549  -  22 มกราคม  2550 ยูบีซี-ทรู ช่อง 58
23 มกราคม 2550  -  31 มกราคม 2551 ทรูวิชั่นส์ ช่อง 30
1 กุมภาพันธ์ 2551  -  8 กันยายน  2551 ทรูวิชั่นส์ ช่อง 28
9 กันยายน 2551  -  11 มกราคม  2553 ทรูวิชั่นส์ ช่อง 31
12 มกราคม 2553  -  14 กรกฎาคม 2553 ทรูวิชั่นส์ ช่อง 83
รูปแบบรายการ

รายการที่ออกอากาศส่วนใหญ่เป็นรายการสด เน้นการมิวสิกวิดีโอ มีทั้งรายการที่มีวีเจจัดรายการและไม่มีวีเจจัดรายการ
รายการในแต่ละวัน จะเป็นการออกอากาศครั้งแรก (Frist run) ในเวลากลางวัน และเป็นเทปการออกอากาศซ้ำ (Rerun) ในเวลากลางคืนของ โดยในวันจันทร์ - วันศุกร์ รายการแรกจะเริ่มตั้งแต่เวลา 09.00 น. - 23.00 น. ส่วนวันเสาร์ - วันอาทิตย์ รายการแรกจะเริ่มตั้งแต่เวลา 10:00 น. - 23.00 น. หลังจากนั้นจะเป็นเทปการออกอากาศซ้ำ
รายการในทีแชนแนล > รายการสด > มีวีเจจัดรายการ

รักนะลูกทุ่ง  (วีเจ ปุ๋ย รุ่งทิวา) รายการสำหรับคนรักลูกทุ่ง พร้อมสาระน่ารู้ และข่าวสารวงการลูกทุ่ง ออกอากาศทุกวันจันทร์ - วันศุกร์ เวลา 11.00 น. - 13.00 น. และออกอากาศซ้ำเวลา 23.00 น. - 01.00 น.
เซียน MV  (วีเจกวาง) รายการสำหรับคนที่เป็นเซียนมิวสิควิดีโอ มีเกมส์จากมิวสิควิดีโอให้ผู้ชมร่วมสนุก ออกอากาศทุกวันจันทร์ - วันอังคาร เวลา 19.00 น. - 21.00 น. ออกอากาศซ้ำเวลา 07.00 น. - 09.00 น. และออกอากาศซ้ำรอบสองในวันเสาร์ - วันอาทิตย์ เวลา 09.00 น. - 11.00 น .
นุกกันนิ (วีเจอุ๊) รายการลูกทุ่งสำเนียงใต้ ออกอากาศเป็นภาษาท้องถิ่นภาคใต้ผสมกับภาษากลาง พร้อมกับสาระความรู้เกี่ยวกับการท่องเที่ยว และสถานที่ท่องเที่ยวทั่วไทย ออกอากาศทุกวันพุธ เวลา 19.00 น. - 21.00 น. และออกอากาศซ้ำเวลา 07.00 น. - 09.00 น.
SMS Song (วีเจหนอน) รายการที่ให้ท่านผู้ชมได้ขอเพลง เล่นเกม  ร่วมกิจกรรมกับทางสถานี และยังมีช่วงพิเศษ ในวันศุกร์กับการรายงานอันดับเพลงฮิตประจำสัปดาห์ "T Song Hit" ออกอากาศทุกวัพฤหัสบดี - วันศุกร์ เวลา 19.00 น. - 21.00 น. และออกอากาศซ้ำเวลา 07.00 น. - 09.00 น.
วรรณกรรมเพลง (วีเจเต้,อ.วิทยา) รายการเพลงลูกทุ่งยุคเก่า พร้อมสาระ การเล่าขานตำนานเพลงลูกทุ่งไทย นักร้อง นักแต่งเพลง ยุคเก่า ออกอากาศทุกวันเสาร์ - วันอาทิตย์ เวลา 11.00 น. - 13.00 น. และออกอากาศซ้ำเวลา 23.00 น. - 01.00 น.
เสาร์-อาทิตย์ ลิขิตดวง (วีเจอีฟ ,อ.หมอดู) รายการสำหรับคนรักโหราศาสตร์และการดูดวง โดยมีโหราจารย์ชื่อดัง มาดูดวงให้ผู้ชม ออกอากาศทุกวันเสาร์ - วันอาทิตย์ เวลา 17.00 น. - 19.00 น. และออกอากาศซ้ำเวลา 05.00 น. - 07.00 น.
ตู้เพลงเลือกได้ (วีเจบิน) รายการที่เป็นกระแสมากที่สุดในช่องทีแชนแนล รวบรวมบทเพลงที่ทางบ้านขอมาและทำขึ้นจัดเป็นชาร์ตเพื่อให้คนดูโหวตที่อยากจะฟังมากที่สุด ออกอากาศ จันทร์ - ศุกร์
รายการในทีแชนแนล > รายการสด > ไม่มีวีเจจัดรายการ

เพลงฮิตติดปีก รายการที่เน้นการเปิดเพลงใหม่ ๆ ที่กำลังฮิต ออกอากาศทุกวันพฤหัสบดี - วันศุกร์ เวลา 09.00 น. - 11.00 น. และออกอากาศซ้ำเวลา 21.00 น. - 23.00 น.
ลายคราม ตามใจคุณ รายการที่เปิดเพลงลูกทุ่งเก่า ที่เคยฮิต ออกอากาศทุกวันจันทร์ - วันศุกร์ เวลา 13.00 น. - 16.00 น. และออกอากาศซ้ำเวลา 01.00 น. - 03.00 น.
คุยไป ฟังไป  รายการที่เปิดเพลงทุกแนว ตามคำขอ เป็นรายการที่ได้รับเสียงตอบรับ และความนิยมสูงสุดในสถานี พูดคุยในแบบครอบครัว T ออกอากาศวันจันทร์ - วันศุกร์ เวลา 20.00 น. - 23.00 น. ออกอากาศซ้ำเวลา 04.00 น. - 07.00 น. และ คุยไปฟังไปวันหยุด ออกอากาศวันเสาร์ - วันอาทิตย์ เวลา 19.00 น. - 22.00 น. และออกอากาศซ้ำเวลา 23.00 น. - 01.00 น.
'อมตะกรุงเก่า' รายการที่เปิดเพลงลูกกรุง ตามคำขอ ออกอากาศทุกวันเสาร์ - วันอาทิตย์ เวลา 13.00 น. - 15.00 น. และออกอากาศซ้ำเวลา 01.00 น. - 03.00 น.
ฅ คนดนตรี เพื่อชีวิต รายการเพลงเพื่อชีวิต เปิดเพลงเพื่อชีวิตตามคำขอ ออกอากาศทุกวันเสาร์ - วันอาทิตย์ เวลา 15.00 น. - 17.00 น. และออกอากาศซ้ำเวลา 03.00 น. - 05.00 น.
รายการในทีแชนแนล > รายการเทป

Music Diary รายการวาไรตี้ลูกทุ่ง เปิดเพลงตามคำขอ ทั้งเพลงลูกทุ่ง เพลงเพื่อชีวิต เพลงประกอบละคร รวมไปถึงเทปบันทึกภาพคอนเสิร์ตลูกทุ่งจากงานต่าง ๆ โดยท่านผู้ชมสามารถขอเพลงผ่านข้อความได้ ออกอากาศ 2 รอบ ทุกวันจันทร์ - วันพุธ เวลา 09.00 น. - 11.00 น. และ 21.00 น. - 23.00 น.
อันดับเพลง

T Song Hit ทีแชนแนล มีการจัดชาร์จเพลงฮิตประจำสัปดาห์ 10 อันดับจากยอดการขอเพลงจากท่านผู้ชมตลอดสัปดาห์ มาสรุปในรายการ SMS Song ทุกวันศุกร์ และทุกวันเสาร์ - วันพฤหัสบดี ในช่วงคั่นระหว่างรายการ และมีการรายงานชาร์จเพลงฮิตในสัปดาห์นั้น
ผู้ดำเนินรายการทีแชนแนล

นันทวรรณ ธรรมรักษ์ (หนอน) (ปัจจุบัน อยู่ Thaithai )
ธนพนธ์ แท่งเพ็ชร์ (โอเอ) (ปัจจุบันอยู่ที่ช่อง Hit Station)
มินทร์ลดา เจริญทวีรัตน์ (อุ๊)  (ปัจจุบันอยู่ รายการ สายตรงลูกทุ่ง)
วัชสัณห์ รักสงบ (เต้)  (ปัจจุบันอยู่ลูกทุ่งเน็ตเวิร์ก)
ระพีภัทร ศรีเงินงาม (กวาง) สบายดี ทีวี)
นงนุช เกลื่อนเพชร (เก๋)
รังสรรค์ พงษ์สุน (ตั้ม) (ปัจจุบันอยู่ สบายดี ทีวี)
ธัญธารีย์ โรจนเรืองไชย  (ต้อง)
รุ่งทิวา  คงสนุน (ปุ๋ย)(ปัจจุบันอยู่ รายการชุมทางดาวทอง)
เติมศักดิ์  มีไชยโย(บิน)
ศิริอัญ ศิริไพศาลเอก(แอม)
ฉัตรชัย สุภาพพินิจวรกุล (แอลล์)
อ.วิทยา กีฬา (เสียชีวิตแล้ว)
อ.เจนภพ จบกระบวนวรรณ
แบงค์กี้
มะปราง
นิติรัฐ บัวจันทร์ (ปาล์ม) (ปัจจุบันอยู่ ช่องวัน 31)
ภาคภูมิ บูรณะถาวร (ปอ)
ปิ๋ม ซีโฟร์
พิมพ์อัปสร เทียมเศวต (ขวัญ)
สรธัญ รัตนรุ่งศรี (มิ้น)
โลโก้

ทีแชนแนล (ภาษาอังกฤษ) (2548-2550)
ทีแชนแนล (ภาษาไทย) (2550-2551)
ทีแชนแนล (ฐานเหลือง) (2551-2553)
แหล่งข้อมูลอื่น

เว็บบอร์ด ทีแชนแนล (เก่า)[ลิงก์เสีย]
เว็บไซต์ บจก.มีเดีย สตูดิโอ
เว็บไซต์ บมจ.ทรูวิชั่นส์ เก็บถาวร 2009-04-15 ที่ เวย์แบ็กแมชชีน
ท่อน้ำสมอง

| ท่อน้ำสมอง  (Cerebral aqueduct หรือ Mesencephalic duct) |
| --- | --- |
ภาพตัดแนวขวางของสมองผ่านซุพีเรียร์ คอลลิคูลัส แสดงเส้นทางของเส้นประสาทกล้ามเนื้อตาหรือเส้นประสาทสมองเส้นที่ 3
รายละเอียด
ตัวระบุ
ภาษาละติน: aqueductus mesencephali (cerebri)
MeSH: D002535
นิวโรเนมส์: 509
นิวโรเล็กซ์ ID: birnlex_1261
TA98: A14.1.06.501
TA2: 5910
FMA: 78467
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
ท่อน้ำสมอง หรือ ท่อมีเซนเซฟาลิก (อังกฤษ: cerebral aqueduct, mesencephalic duct, aqueductus mesencephali, หรือ aqueduct of Sylvius) เป็นท่อที่บรรจุน้ำหล่อสมองไขสันหลัง (cerebrospinal fluid) อยู่ภายในสมองส่วนกลาง เชื่อมต่อระหว่างโพรงสมองที่สามในไดเอนเซฟาลอนกับโพรงสมองที่สี่ซึ่งอยู่ระหว่างพอนส์และซีรีเบลลัม
พยาธิวิทยา

การอุดตันของท่อน้ำสมองทำให้เกิดภาวะโพรงสมองคั่งน้ำหรือภาวะหัวบาตรในเด็ก (hydrocephalus)
ภาพอื่นๆ

ภาพตัดแบ่งหน้าหลังผ่านสมองส่วนกลาง
ภาพตัดขวางของสมองส่วนกลางในระดับอินฟีเรียร์คอลลิคูลัส
ภาพตัดขวางของสมองส่วนกลางในระดับซุพีเรียร์คอลลิคูลัส
ภาพตัดแบ่งซ้ายขวาของสมอง
แผนภาพแสดงความสัมพันธ์ของโพรงสมองกับพื้นผิวของสมอง
ภาพวาดของโพรงสมอง มองจากด้านข้าง
ทีมฟุตบอล

ผู้เล่นสโมสรฟุตบอลเชลซีในชุดปี ค.ศ. 1905 ถ่ายร่วมกับทีมงาน
ทีมฟุตบอล (อังกฤษ: football team) เป็นชื่อที่เรียกกลุ่มของผู้เล่นที่เลือกมาเล่นร่วมกันในการแข่งขันฟุตบอล แต่ละทีมสามารถเลือกผู้เล่นเพื่อแข่งกับทีมตรงข้าม อาจเป็นตัวแทนของสโมสรฟุตบอล กลุ่ม รัฐ หรือชาติ ทีมรวมดาว หรือแม้แต่ทีมสมมติ (อย่างเช่น ดรีมทีมหรือทีมแห่งศตวรรษ) ที่เป็นทีมที่อาจไม่เคยลงแข่งขันจริง
ผู้เล่นจะได้รับเลือกให้เล่นในตำแหน่งต่าง ๆ ของทีม ในบางกรณีการเรียกว่า ทีมฟุตบอล ในบางครั้งอาจจำกัดเฉพาะผู้ที่ลงแข่งในสนาม และไม่รวมผู้เล่นที่เป็นผู้เล่นเปลี่ยนตัวหรือผู้เล่นฉุกเฉิน ส่วนคำว่า "Football squad" อาจจะใช้รวมถึงทีมสนับสนุนและผู้เล่นสำรองด้วย
สโมสรฟุตบอล นั้นเป็นองค์กรหรือกลุ่มคนที่มี ประธาน คณะกรรมการและมีกฎการรับผิดชอบเพื่อให้มั่นใจถึงความมีตัวตนของทีม ที่จะมีการเลือกหรือการชิงตำแหน่ง สโมสรฟุตบอลที่เก่าแก่ที่สุดเกิดขึ้นในช่วงต้นศตวรรษที่ 19
ดาวทีมฟุตบอล > ดาวทีมชาติ

| ทีมชาติ> ฟุตบอลชาย | รายการ> ฟุตบอลชาย | ครั้งแรก> ฟุตบอลชาย | จำนวนดาว> ฟุตบอลชาย | ตรา> ฟุตบอลชาย |
| --- | --- | --- | --- | --- |
|  บราซิล | ฟุตบอลโลก | 1958 | 5 |  |
|  อิตาลี | ฟุตบอลโลก | 1934 | 4 |  |
|  เยอรมนี | ฟุตบอลโลก | 1954 | 4 |  |
|  อุรุกวัย | ฟุตบอลโลก และ  โอลิมปิก | 1930 | 4 (2+2) |  |
|  อาร์เจนตินา | ฟุตบอลโลก | 1978 | 3 |  |
|  ฝรั่งเศส | ฟุตบอลโลก | 1998 | 2 |  |
|  อังกฤษ | ฟุตบอลโลก | 1966 | 1 |  |
|  สเปน | ฟุตบอลโลก | 2010 | 1 |  |
ฟุตบอลหญิง
|  สหรัฐ | ฟุตบอลโลกหญิง | 1991 | 4 |  |
|  เยอรมนี | ฟุตบอลโลกหญิง | 2003 | 2 |  |
|  นอร์เวย์ | ฟุตบอลโลกหญิง | 1995 | 1 |  |
|  ญี่ปุ่น | ฟุตบอลโลกหญิง | 2011 | 1 |  |
|  สเปน | ฟุตบอลโลกหญิง | 2023 | 1 |  |
ดาวทีมฟุตบอล > ดาวทีมสโมสรลีกสูงสุด

1 ดาว = แชมป์ 10 สมัย เช่น  เซเรียอา,  ลีกเอิง,  เอเรอดีวีซี,  เบลเจียนเฟิสต์ดิวิชัน เอ,  แอ็กสตรากลาซา,  อัลสเว็นสกัน,  เอลีเตอเซเรียน,  ไวเคาส์ลีกา,  ลีกของไอร์แลนด์พรีเมียร์ดิวิชัน,  สวิสซูเปอร์ลีก,  ออสเตรียนฟุตบอลบุนเดิสลีกา,  เช็กเฟิสต์ลีก,  เซอร์เบียนซูเปอร์ลีกา,  ลีกาอึนตึย,  ไซปรีออตเฟิสต์ดิวิชัน,  กาเตกอรีอาซูเปรีออเร,  เน็มเซติ บัจน็อกซัก วัน,  ลักเซมเบิร์กเนชันนัลดิวิชัน,  มอลโดวาเนชันนัลดิวิชัน,  สโลวีเนียนปราวาลีกา,  มอลตีสพรีเมียร์ลีก
1 ดาว = แชมป์ 5 สมัย เช่น  รัสเซียนพรีเมียร์ลีก,  ซือเปร์ลีก,   เมเจอร์ลีกซอกเกอร์,  เดนิชซูเปอร์ลีกา,  เบลารุเซียนพรีเมียร์ลีก,  เมอิสตริลลีกา,  อูร์วัลส์เดอิลด์,  สโลวักเฟิสต์ฟุตบอลลีก
1 ดาว = แชมป์ 1 สมัย เช่น  อาเซอร์ไบจานพรีเมียร์ลีก
1 ดาว = แชมป์ 3 สมัย /  2 ดาว = แชมป์ 5 สมัย /  3 ดาว = แชมป์ 10 สมัย /  4 ดาว = แชมป์ 20 สมัย /  5 ดาว = แชมป์ 30 สมัย คือ  บุนเดิสลีกา
ดูเพิ่ม

กีฬาประเภททีม
สนามฟุตบอล
Oldest football clubs
นักฟุตบอล
แหล่งข้อมูลอื่น

เฟซบุ๊กทีมกีฬาโดยรวมโดยยอดการถูกใจ เก็บถาวร 2016-05-29 ที่ เวย์แบ็กแมชชีน
อันดับทีมฟุตบอลโลก
อันดับทีมฟุตบอลเอเชีย
อันดับทีมฟุตบอลไทย
ที่หยุดรถไฟบางระมาด

ที่หยุดรถไฟบางระมาด (อังกฤษ: Bang Ramat Railway Station) ตั้งอยู่ที่ถนนฉิมพลี แขวงตลิ่งชัน เขตตลิ่งชัน กรุงเทพมหานคร อยู่ห่างจากสถานีรถไฟธนบุรีเป็นระยะทาง 3.42 กิโลเมตร เป็นที่หยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของที่หยุดรถคือ รม.
แผนผังสถานี

| --- | --- |
มุ่งหน้า ป้ายหยุดรถจรัญสนิทวงศ์: ---------|----------|----------|----------|----------|----------|----------|----------   มุ่งหน้า สถานีชุมทางตลิ่งชัน
ชานชาลาด้านข้าง, อาคารพักผู้โดยสาร
ตารางเวลาการเดินรถ > เที่ยวกลับ

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| ขบวน | ประเภทรถ | ต้นทาง | ต้นทาง | บางระมาด | บางระมาด | บางระมาด | ปลายทาง | ปลายทาง | หมายเหตุ |
| ขบวน | ประเภทรถ | สถานี | ออก | ถึง | หยุด (นาที) | ออก | สถานี | ถึง | หมายเหตุ |
| 472 | ชานเมือง | ศาลายา | 05.10 | 05.32 | 1 | 05.33 | ธนบุรี | 05.40 | มีเดินทุกวัน |
| 474 | ชานเมือง | ศาลายา | 06.20 | 06.44 | 1 | 06.45 | ธนบุรี | 06.53 | มีเดินทุกวัน |
| 352 | ธรรมดา | ราชบุรี | 05.00 | 06.59 | 1 | 07.00 | ธนบุรี | 07.10 | มีเดินทุกวัน |
| 476 | ชานเมือง | ศาลายา | 08.25 | 08.47 | 1 | 08.48 | ธนบุรี | 08.55 | มีเดินทุกวัน |
| 260 | ธรรมดา | น้ำตก | 05.20 | 10.17 | 1 | 10.18 | ธนบุรี | 10.25 | มีเดินทุกวัน |
| 252 | ธรรมดา | ประจวบคีรีขันธ์ | 04.51 | 10.45 | 1 | 10.46 | ธนบุรี | 10.55 | มีเดินทุกวัน |
| 254 | ธรรมดา | หลังสวน | 05.45 | 16.01 | 1 | 16.02 | ธนบุรี | 16.10 | มีเดินทุกวัน |
| 258 | ธรรมดา | น้ำตก | 12.55 | 17.30 | 1 | 17.31 | ธนบุรี | 17.40 | มีเดินทุกวัน |
| 478 | ชานเมือง | ศาลายา | 17.40 | 18.06 | 1 | 18.07 | ธนบุรี | 18.15 | มีเดินทุกวัน |
| 480 | ชานเมือง | ศาลายา | 20.05 | 20.27 | 1 | 20.28 | ธนบุรี | 20.35 | มีเดินทุกวัน |
โครงการในอนาคต

ในอนาคต มีโครงการก่อสร้างสถานีตลาดน้ำตลิ่งชันในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562
ท่ารถเกรย์ฮาวด์ไบลธ์วิลล์

สถานที่สำคัญทางประวัติศาสตร์ของสหรัฐ
| --- | --- |

ท่ารถเกรย์ฮาวด์ไบลธ์วิลล์
สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
 

แสดงแผนที่Arkansasแสดงแผนที่สหรัฐ
ที่ตั้ง: 109 ถนน N. Fifth, ไบลธ์วิลล์ รัฐอาร์คันซอ
พิกัด:  35°55′41″N 89°54′29″W﻿ / ﻿35.92806°N 89.90806°W﻿ / 35.92806; -89.90806
พื้นที่: น้อยกว่า 1 เอเคอร์
สร้างเมื่อ: ค.ศ. 1937 (1937)
สถาปนิก: นอแลนด์ แวน พอเวลล์ (Noland Van Powell), เบน วัตซัน ไวท์ (Ben Watson White)
รูปแบสถาปัตยกรรม: สตรีมไลน์โมเดอร์น
เลขอ้างอิง NRHP: 87000447
ขึ้นทะเบียน NRHP: 17 สิงหาคม 1987
ท่ารถเกรย์ฮาวด์ไบลธ์วิลล์ (อังกฤษ: Blytheville Greyhound Bus Station) เป็นท่ารถตั้งอยู่ที่เลขที่ 109 ถนนนอร์ธฟิฟต์ เมืองไบลธ์วิลล์ รัฐอาร์คันซอ อาคารท่ารถมีลักษณะสูงหนึ่งชั้น และเป็นสถานีแบบเกาะ (island-type) สร้างขึ้นด้วยสถาปัตยกรรมแบบสตรีมไลน์โมเดอร์น ตกแต่งด้วยเส้นโค้ง และป้ายแนวตั้งเขียนชื่อของรถโดยสารประจำทางเกรย์ฮาวด์ ท่ารถนี้สร้างขึ้นในปี 1937 ภายใต้แคมเปญขยายครั้งใหญ่ของบริษัทเกรย์ฮาวด์ อาคารนี้เป็นหนึ่งในตัวอย่างชิ้นสำคัญที่สุดของอาร์ตโมเดอร์นในรัฐอาร์คันซอ ผลงานออกแบบโดยสถาปนิก วิลเลียม นาวแลนด์ แวน พอเวลล์ และ เบน วัตซีน ไวท์
ท่ารถหยุดให้บริการเดินรถในปี 2001 และถูกทิ้งร้างนับจากนั้น กระทั่งในปี 2004 มีผู้ซื้ออาคารนี้เพื่อทำการอนุรักษ์ นับตั้งแต่ปี 2010 อาคารนี้ใช้งานเป็นสำนักงาน พิพิธภัณฑ์ และศูนย์นักท่องเที่ยวของเมนสตรีทไบลธ์วิลล์ (Main Street Blytheville)
แหล่งข้อมูลอื่น

Main Street Blytheville (Owner-operator of the preserved building)
ท่าอากาศยานนานาชาติกาลีกัต

ท่าอากาศยานนานาชาติกาลีกัต (อังกฤษ: Calicut International Airport; (IATA: CCJ, ICAO: VOCL)) หรือ ท่าอากาศยานกรีปุระ (Karipur Airport) เป็นท่าอากาศยานนานาชาติที่ตั้งอยู่ในกรีปุระ, อำเภอมัลปปุรัม ใน รัฐเกรละ, ประเทศอินเดีย มห้บริการพื้นที่ภูมิภาคมาละบาร์ของโคชิโคด, มัลปปุรัม, วยนท และ ปาลักกัด ท่าอากาศยานตั้งอยู่ 25 กิโลเมตรจากเมืองมัลปปุรัม และ 28 กิโลเมตรจากเมืองโคชิโคด ให้บริการแก่เทศบาลนครสองจากเจ็ดแห่งของรัฐ คือ เทศบาลนครโคชิโคด และ เทศบาลนครมัลปปุรัม ท่าอากาศยานเปิดเมื่อ 13 เมษายน 1988 ท่าอากศยานนี้เป็นฐานการบินของแอร์อินเดียเอกซ์เปรสส์ และให้บริการเดินทางไปฮัจญ์ที่เมดินา และ เจดดาห์ จากเกรละ ที่นี่เป็นสนามบินที่มีผู้โดยสารหนาแน่นที่สุดเป็นอันดับที่ 11 ในประเทศอินเดีย ที่นี่เป็นท่าอากาศยานที่หนาแน่นที่สุดในรัฐเกรละเป็นอันดับที่สามรอบจากโกจี และ ตริวันทรัม ท่าอากาศยานนี้ได้รับสถานะเป็นท่าอากาศยานนานาชาติในวันที่ 2 กุมภาพันธ์ 2006 ที่นี่เป็นหนึ่งใน 3 ท่าอากศยานในประเทศอินเดียที่มีรันเวย์เทเบิลท็อป (tabletop runway)
ท่าอากาศยานนานาชาติฉัตรปตี ศิวาจี มหาราช

ท่าอากาศยานนานาชาติฉัตรปตี ศิวาจี มหาราช นครมุมไบ (อังกฤษ: Chhatrapati Shivaji Maharaj International Airport, Mumbai) (IATA: BOM, ICAO: VABB) เป็นท่าอากาศยานนานาชาติหลักในเขตนครมุมไบและปริมณฑล  เป็นท่าอากาศยานที่มีผู้ใช้มากสุดเป็นอันดับสองของประเทศอินเดีย รองจากท่าอากาศยานนานาชาติอินทิรา คานธี ตั้งชื่อตามฉัตรปตี ศิวาจีราเช โภสเล จักรพรรดิพระองค์แรกของจักรวรรดิมราฐา
สนามบินแห่งนี้สร้างขึ้นโดยกองทัพอากาศหลวงอังกฤษในทศวรรษที่ 1930 และถูกใช้เป็นฐานปฏิบัติการทางอากาศหลักของอังกฤษในทวีปเอเชียในช่วงสงครามโลกครั้งที่สอง
กองทัพอากาศหลวงอังกฤษได้ส่งมอบสนามบินนี้ให้แก่รัฐบาลอินเดียเพื่อใช้งานทางพลเรือนในปีค.ศ. 1946 ในระยะแรกใช้โรงเก็บเครื่องบินเดิมจำนวนสองหลังเป็นอาคารผู้โดยสาร ในปีแรกที่เปิดใช้งานทางพลเรือนมีเที่ยวบินขึ้นลงวันละหกเที่ยวบินเท่านั้น แต่ด้วยเที่ยวบินที่เพิ่มมากขึ้นไปแตะระดับ 40 เที่ยวบินต่อวันในไม่กี่ปี ทำให้รัฐบาลอินเดียเริ่มพัฒนาสนามบินโดยการติดตั้งระบบวิทยุ ไฟแลนดิงกลางคืน และเริ่มสร้างอาคารผู้โดยสารหลังใหม่ในปี 1950 และเปิดใช้งานได้ในปี 1958
ท่าอากาศยานนานาชาติฉัตรปตี ศิวาจี มหาราช เป็นฐานการบินของสายการบินเจ็ทแอร์เวย์ แอร์อินเดีย โกแอร์ อินดิโก และอะไลแอนซ์แอร์ ในปี 2018 มีผู้โดยสารเดินทางผ่านสนามบินนี้กว่า 49.8 ล้านคน
ท่าอากาศยานทาโพลีม

ท่าอากาศยานทาโพลีม (อังกฤษ: Dabolim Airport, (IATA: GOI, ICAO: VOGO)) เป็นท่าอากาศยานนานาชาติให้บริการพื้นที่รัฐกัว ประเทศอินเดีย และเป็นท่าอากาศยานหลักของกัว บริหารงานโดยกรมท่าอากาศยานอินเดีย (AAI) เป็นเขตพลเมืองภายในฐานทัพกองทัพเรืออินเดีย ไอเอ็นเอส หันสา ท่าอากาศยานตั้งอยู่ที่ทาโพลีม อำเภอกัวใต้ 4 km (2.5 mi) จากนครใกล้สุด วาสโกเดอกามา, 23 km (14 mi) จากมรรเคา และ 30 km (19 mi) จากเมืองหลวงของรัฐ ปณชี
อาคารผู้โดยสารเปิดใช้ในปี 2013 ผลงานออกแบบโดยครีเอทีฟกรุ๊ป สัญชาติอินเดีย ในปีงบประมาณ 2022-2023 มีผู้โดยสารเดินทางผ่านท่าอากาศยาน 8.5 ล้านคน มีเที่ยวบินยุโรปจำนวนหนึ่งที่บินมายังกัวเพียงบางช่วงของปี ส่วนใหญ่ระหว่างพฤศจิกายนถึงพฤษภาคม เช่น เที่ยวบินระหว่างสหราชอาณาจักร (ลอนดอนแกตวิก กับ แมนเชสเตอร์) ของ ทียูไอแอร์เวส์ และเที่ยวบินจำนวนหนึ่งระหว่างเมืองในรัสเซีย
ความหนาแน่นในอาคารผู้โดยสารและทางอากาศของท่าอากาศยาน เป็นผลมาขากการใช้งานร่วมกับการบินทหารอากาศและกิจกรรมของทหารเรือ จึงมีการเสนอการสร้างท่าอากาศยานแห่งที่สอง ท่าอากาศยานมโนหัร ขึ้นมารองรับ ท่าอากาศยานนี้สร้างเสร็จไปเมื่อ 11 ธันวาคม 2022 และเปิดให้บริการในวันที่ 5 มกราคม 2023 ตั้งอยู่ห่างไป 60 km (37 mi) จากทาโพลีม
ท่าสี่พระยา

| --- | --- |
ท่าสี่พระยา
ประเภท: ท่าเรือโดยสาร
ประเภทเรือ: เรือด่วน, เรือข้ามฟาก
โครงสร้างท่า: สะพานเหล็กปรับระดับพร้อมทางเดินเชื่อม
ที่ตั้ง: เขตบางรัก, กรุงเทพมหานคร ฝั่งตะวันออกของแม่น้ำเจ้าพระยา
ชื่อทางการ: ท่าสี่พระยา (กรมเจ้าท่า)
เจ้าของ: เอกชน (ด้านเหนือ) กรมเจ้าท่า (ด้านใต้)
ผู้ดำเนินงาน:  • เรือด่วนเจ้าพระยา  • เรือโดยสารไมน์สมาร์ทเฟอร์รี่
ค่าโดยสาร:  • เรือด่วนเจ้าพระยา ธงส้ม 16 บาทตลอดสาย ธงเหลือง 21 บาทตลอดสาย ธงเขียวเหลือง 14-33 บาท  • เรือไมน์สมาร์ทเฟอร์รี่  สายสีน้ำเงิน   สายสีม่วง  20 บาทตลอดสาย  • เรือบริการไปไอคอนสยาม 6 บาท
ข้อมูลเฉพาะ
รหัสท่า:  น3 (N3) 
โครงสร้างหลัก: โป๊ะเหล็กลอยน้ำ 3 โป๊ะ (ด้านเหนือ 1 โป๊ะ ด้านใต้ 2 โป๊ะ)
ความยาว: 15 เมตร (ด้านเหนือ) 8 เมตร (ด้านใต้)
ความกว้าง: 8 เมตร (ด้านเหนือ) 2 เมตร (ด้านใต้)
พิกัด: 13°43′30.65″N 100°30′51.83″E﻿ / ﻿13.7251806°N 100.5143972°E﻿ / 13.7251806; 100.5143972
ท่าสี่พระยา (อังกฤษ: Si Phraya Pier; รหัส: น3, N3) เป็นท่าเรือแห่งหนึ่งในพื้นที่กรุงเทพมหานคร ตั้งอยู่ริมฝั่งแม่น้ำเจ้าพระยาฝั่งตะวันออก หรือฝั่งพระนคร ประกอบด้วยท่าเรือจำนวนสองท่า ได้แก่ ท่าด้านเหนือเป็นท่าเรือข้ามฟากไปยังท่าคลองสาน ในพื้นที่แขวงตลาดน้อย เขตสัมพันธวงศ์ เปิดให้บริการตั้งแต่เวลา 05:30–24:00 น. และท่าเรือด้านใต้ เป็นท่าที่ให้บริการของเรือด่วนเจ้าพระยา รวมถึงเรือไปยังไอคอนสยาม ในพื้นที่แขวงบางรัก เขตบางรัก
ท่าสี่พระยา อยู่ใกล้กับแหล่งท่องเที่ยวและสถานที่สำคัญ เช่น ริเวอร์ซิตี้, โรงแรมรอยัลออร์คิดเชอราตัน, ถนนสี่พระยา, วัดแก้วแจ่มฟ้า และไอคอนสยาม โดยสามารถเดินไปยังชุมชนตลาดน้อยได้ ซึ่งภายในชุมชนมีหลายสิ่งที่น่าสนใจ เช่น โบสถ์กาลหว่าร์, ธนาคารไทยพาณิชย์ สาขาตลาดน้อย, ศาลเจ้าโจวซือกง หรือบ้านโซวเฮงไถ่ บ้านสถาปัตยกรรมจีนโบราณ อายุกว่า 200 ปี และสามารถเดินเชื่อมต่อไปยังวงเวียนโอเดียน อันจุดเริ่มต้นของถนนเยาวราชได้
การเชื่อมต่อรถโดยสาร > ท่านํ้าสี่พระยา > องค์การขนส่งมวลชนกรุงเทพ

เส้นทางที่มีรถรองรับวีลแชร์
ป้ายรถประจำทาง ถนนสี่พระยา ป้ายท่าน้ำสี่พระยา สาย 36 45 93
ท่าอากาศยานนานาชาติวาวาอู

ท่าอากาศยานนานาชาติวาวาอู (อังกฤษ: Vavaʻu International Airport) หรือเป็นที่รู้จักในชื่อ ท่าอากาศยานนานาชาติลูเปเปาอู (อังกฤษ: Lupepauʻu International Airport) (IATA: VAV, ICAO: NFTV) เป็นท่าอากาศยานในวาวาอู ประเทศตองงา ท่าอาศยานตั้งอยู่ห่างจากเมืองหลักอย่างเนอิอาฟูของวาวาอูเป็นระยะทาง 10 km (6.2 mi)
ท่าอาศยานแห่งนี้มีเส้นทางที่น้อย โดยมีเส้นทางนานาชาติที่เชื่อมกับประเทศฟีจี ผ่านการให้บริการของสายการบินฟีจี ส่วนเส้นทางในประเทศมีเส้นทางเชื่อมกับฮาอะไป โตงาตาปู นีอูอาโฟโออูและนีอูอาโตปูตาปู รวมถึงให้บริการการบินเช่าเหมาลำด้วย
ท่อเลือดแดงส่วนท้องโป่งพอง

| เอออร์ตาส่วนท้องโป่งพอง (Abdominal aortic aneurysm) |
| --- | --- |
ชื่ออื่น: Triple-A

CT reconstruction image of an abdominal aortic aneurysm (white arrows)
สาขาวิชา: ศัลยศาสตร์หลอดเลือด
อาการ: ไม่มีอาการ, ปวดท้อง, ปวดหลัง, ปวดขา
การตั้งต้น: Over 50 years old males
ปัจจัยเสี่ยง: Smoking, high blood pressure, other heart or blood vessel diseases, family history, Marfan syndrome
วิธีวินิจฉัย: Medical imaging (abdominal aorta diameter > 3 cm)
การป้องกัน: Not smoking, treating risk factors
การรักษา: Surgery (open surgery or endovascular aneurysm repair)
ความชุก: ~5% (males over 65 years)
การเสียชีวิต: 168,200 aortic aneurysms (2015)
เอออร์ตาส่วนท้องโป่งพอง (อังกฤษ: abdominal aortic aneurysm, AAA) คือภาวะที่หลอดเลือดเอออร์ตาส่วนท้องมีขนาดใหญ่กว่าปกติ (มีเส้นผ่านศูนย์กลางมากกว่า 1.5 เท่า ของขนาดปกติ) และเป็น aortic aneurysm ที่พบบ่อยที่สุด ส่วนใหญ่เกิดใต้หลอดเลือดแดงไต (infrarenal) แต่ก็อาจมีเกิดเหนือหลอดเลือดแดงไต (suprarenal) และที่หลอดเลือดแดงไต (pararenal) ได้ อาจกินบริเวณลามไปถึงได้ด้วย
AAA ส่วนใหญ่เกิดในคนอายุ 25-30ปี ส่วนใหญ่พบในผู้ชายและผู้ที่สูบบุหรี่ มักไม่ทำให้มีอาการ บางครั้งอาจทำให้มีอาการปวดท้องหรือปวดหลัง (เนื่องจากหลอดเลือดที่โป่งไปเบียดเนื้อเยื่อข้างเคียง) หรือปวดขา (เนื่องจากรบกวนการไหลของเลือด) ภาวะแทรกซ้อนที่สำคัญที่สุดของ AAA คือการแตก ซึ่งมีอันตรายถึงชีวิต เลือดจำนวนมากจะไหลเข้าไปในช่องท้อง ทำให้เสียชีวิตได้ภายในเวลาไม่กี่นาที อัตราตายของผู้ป่วย AAA แตก ที่เข้ารับการรักษาในโรงพยาบาลอยู่ที่ 60-90%
การผ่าตัดรักษา AAA มีความเสี่ยงสูงมาก ศัลยแพทย์มักให้คำแนะนำว่าผู้ป่วยที่มี AAA ขนาดใหญ่ (เส้นผ่านศูนย์กลางมากกว่า 5.5 เซนติเมตร) จะมีความเสี่ยงที่จะเกิดการแตกมากกว่าความเสี่ยงที่จะเกิดผลแทรกซ้อนจากการผ่าตัด วิธีการผ่าตัดทำได้ทั้งแบบเปิดหน้าท้องเข้าไปซ่อมแซมหลอดเลือด และแบบ endovascular ที่สอดหลอดเลือดเข้าไปทางหลอดเลือดแดงขาหนีบแล้วไปขึ้นรูปภายใน
แหล่งข้อมูลอื่น

| --- | --- |
การจำแนกโรค: DICD-10: I71.3, I71.4 ICD-9-CM: 441.3, 441.4 OMIM: 100070 MeSH: D017544 DiseasesDB: 792
ทรัพยากรภายนอก: MedlinePlus: 000162 eMedicine: med/3443 emerg/27 radio/1
Cochrane Peripheral Vascular Diseases Review Group เก็บถาวร 2015-02-23 ที่ เวย์แบ็กแมชชีน